Sowat 7 miljoen
Dele van die huidige lande Belize, El Salvador, Guatemala, Honduras en Meksiko
Majatale, Spaans, Engels en Kriol
Christendom (Katolisisme en Protestantisme), Majageloof, Islam
Die Maja is 'n etniese groep en Meso-Amerikaanse beskawing wat in die huidige lande Belize, El Salvador, Guatemala, Honduras en Meksiko op die Yucatán-skiereiland woon. Die historiese middelpunt van die beskawing was in die huidige Meksikaanse deelstate Yucatán, Campeche en Quintana Roo.
Gebied van die Maja op die Yucatán-skiereiland
Verspreiding van Majatale in Meksiko
Die Kukulkanpiramide in Chichén Itzá
Die Maja is veral bekend vir hul kuns, argitektuur, wiskundige en sterrekundige stelsel, vir die kalender wat deur die Asteke oorgeneem en aangepas is en die hoog ontwikkelde skryfstelsel, wat ook vir getalle gebruik is. Die Majaskryfstelsel is die enigste wat vandag uit die pre-Colombiaanse Amerika bekend is.
Die klassieke tydperk van die Majabeskawing het geduur van 250 tot 900. Die Maja het nie 'n verenigde land gestig nie en het in onafhanklike stadstate gewoon. Die state het op hul hoogtepunt rofweg die huidige lande Meksiko, Guatemala en die noorde van Belize beslaan. Bekende ruïnestede is Calakmul, Chichén Itzá, Copán, El Mirador, Palenque, Tikal en Uxmal.
Die Majastate is vernietig deur die Spaanse Conquistadors onder leiding van Francisco de Montejo, wat Yucatán verower het, en Pedro de Alvarado, wat Guatemala verower het. Tydens die Kasteoorlog tussen 1847 en 1901 het die Majas in die Meksikaanse gebied gerebelleer teen die bewind van die Republiek van Yucatán en later teen die Meksikaanse staat.
Wikimedia Commons het meer media in die kategorie Maja.
(en) Mayamap – 'n Kaart van die Maja se beskawing
Ontsluit van "https://af.wikipedia.org/w/index.php?title=Maja&oldid=1533869"
Die bladsy is laas op 26 Februarie 2017 om 20:18 bygewerk.